দেশত বৃদ্ধি পাইছে অমিক্ৰনত আক্ৰান্তৰ সংখ্যা, অসমত আক্ৰান্তৰ সংখ্যা হ’লগৈ মুঠ ৯ গৰাকী

অসমত বৃদ্ধি পাইছে অমিক্ৰনত আক্ৰান্তৰ সংখ্যা। বৰ্তমান অসমত অমিক্ৰনত আক্ৰান্ত হৈছে মুঠ ৯ গৰাকী লোক। এতিয়ালৈকে তিনিওগৰাকী আক্ৰান্তই আৰোগ্য হৈ উঠিছে। তাৰ বিপৰীতে ৬ গৰাকী বৰ্তমানেও চিকিৎসাধীন অৱস্থাত আছে।

চিকিৎসাধীন হৈ থকা আটাইকেইগৰাকী ডিব্ৰুগড় জিলাৰ। গুৱাহাটী চিকিৎসা মহাবিদ্যালয়ত চিকিৎসাধীন হৈ আছিল আলতাভ হুছেইন। তেওঁ ইতিমধ্যে সুস্থ হৈ নিজ গৃহলৈ উভতিছে। আনহাতে চৌদি আৰৱৰ পৰা অহা মামুদ হুছেইন আৰু ৰোহন দাসৰো ক’ভিড পৰীক্ষাৰ ৰিপ’ৰ্ট নিগেটিভ আহিছে।